**รายงานการประชุม เครือข่ายสื่อสร้างสุขภาคใต้**

**วันอาทิตย์ที่ 7 สิงหาคม 2565 เวลา 13.00-15.00 น.**

**ประชุมออนไลน์ (ZOOM)**

**เปิดประชุมเวลา 13.00 น.**

**แนะนำตัวสมาชิกผู้เข้าร่วมประชุมแต่ละจังหวัด (ชุมพร,นครศรีธรรมราช,กระบี่)**

นายอานนท์ มีศรีชี้แจงวัตถุประสงค์ของการจัดการประชุมผ่านซูมในครั้งนี้เพื่อได้รายงานความคืบหน้าของการดำเนินการงานสื่อ และกำหนดการพัฒนาศักยภาพเครือข่ายสื่อในแต่ละพื้นที่

**หัวข้อที่ 1 หารือกำหนดการพัฒนาศักยภาพเครือข่ายสื่อ และรายงานการดำเนินงานของแต่ละพื้นที่**

**จังหวัดนครศรีธรรมราช** นายอานนท์ มีศรี แจ้งการดำเนินงานสื่อสร้างสุขภาคใต้ มีช่องทางการสื่อสาร 3 ช่องทาง ได้แก่ Page Facebook website และ YouTube โดยใช้ชื่อว่า สื่อสร้างสุขภาคใต้ โดยจะรวบรวมนำเสนอการขับเคลื่อนงานเครือข่ายงานสื่อสารภาคใต้และรวบรวมช่องทางการติดต่อของคณะทำงานในแต่ละพื้นที่ โดยเว็ปไซส์ของสื่อสร้างสุขจะทำการรวบรวมข้อมูลเบื้องต้นด้าน ความมั่นคงทางสุขภาพ ความมั่นทางสิ่งแวดล้อม ความมั่นคงของมนุษย์ ความมั่นคงทางอาหาร จะมีตัวจัดเก็บข้อมูลงานประเมิน งานวิชาการ งานสื่อ รวมไปถึงการแจ้งข้อมูลข่าวสารการขับเคลื่อนงานในพื้นที่ ส่วน YouTube จะนำเสนอด้านการไลฟ์สดและคลิปวิดีโอสั้นๆ ในแต่ละพื้นที่สามารถนำเสนอการขับเคลื่อนได้ในช่องทางการสื่อสารส่วนกลางของงานสื่อสร้างสุขได้ ซึ่งในส่วนนี้อยู่ในการรวบรวมข้อมูลและดำเนินงาน

**จังหวัดกระบี่** นายธรรมดิวิชย์ ศรีรุ้ง ศาลาด่านโมเดล เป็นโมเดลต้นแบบ ขับเคลื่อนในเรื่องของภัยพิบัติ มีการไลฟ์สดผ่านเพจสื่อสร้างสุขภาคใต้เมื่อปลายเดือน ก.ค.65 ผ่านมา และคลิปสั้นๆในการนำเสนอของศาลาด่านโมเดล มีการทำ Application อยู่ในการรวบรวมข้อมูล พื้นที่ต่างๆที่เป็นจุดเสี่ยงในพื้นที่ของศาลาด่าน ไม่ว่าจะเป็นทรัพยากรในพื้นที่ ถนน หรือจุดเสี่ยงต่างๆ

คุณฐิติชาญาน์ บุญโสม เพิ่มเติม ในรูปแบบการทำสื่อทั้งสองพื้นที่ของประเด็นคือ ศาลาด่าน จังหวัดกระบี่และมะรุ่ย จังหวัดพังงา จะเน้นให้ความสำคัญกับสื่อท้องถิ่นด้วยการสื่อสารท้องถิ่นในพื้นที่ชุมชน การผลิตคลิปวิดีโอจากเนื้องานต่างๆ มีเครือข่ายที่มารวมทำงานด้วย คือ คุณฮาฤทธิ์ ที่จะมานำผลขยายผลการผลิตในพื้นที่ไปเพิ่มเติม มีการวางแผนอบรมการผลิตสื่อในพื้นที่ชุมชนและนำสื่อมาเผยแพร่ต่อ รวมไปถึงการนำผลงานต่างๆไปเผยแพร่ในแพลตฟอร์มต่างๆของงานสื่อสร้างสุข และทำยังไงให้ผลงานมีความน่าสนใจ และมีคนเข้ามาดูเป็นจำนวนมาก

**จังหวัดชุมพร** คุณศาสนะ กลับดี ชี้แจงสองประเด็นหลัก งานบุคลากรและแพลตฟอร์มหลักของสมาคมประชาสังคมชุมพร บุคลากรหลักของงานสื่อสมาคมประชาสังคมชุมพร ได้แก่ นายศาสนะ กลับดี นางสาวศิลาพร กลับดี นางวิรงค์รอง เอาไชย นางสาวสุชานันท์ โคนาหาญ นายทวีวัตร เครือสาย นายกสมาคมประชาสังคมชุมพร เป็นที่ปรึกษา คุณพัลลภา ระสุโส๊ะ ผู้ประสานร่วม คุณหนึ่งฤทัย พันกุ่ม ทีมวิชาการที่จะมาเสริมเรื่องเนื้อหาของการสื่อสาร แพลตฟอร์มของสื่อชุมพร จะใช้ Page Facebook เป็นหลัก โดยมี 2 เพจ 1. ชื่อเพจสมาคมประชาสังคมชุมพร จะเป็นเนื้อหาที่คลอบคลุมระดับประเทศ ระดับภาคและระดับจังหวัด 2. ชื่อเพจสานพลังสร้างสุขชุมพร จะเป็นเนื้อหาบริบทระดับจังหวัด อีกทั้งยังมี YouTube TikTok twitter นอกจากนี้ยังมีแพลตฟอร์มสำรองคือ ต้นน้ำ พลเมืองเปลี่ยนทิศ และเครือข่ายที่มีเพจเป็นของตัวเองก็ยังช่วยสนับสนุนในการเผยแพร่งานสื่อในจังหวัดชุมพร

คุณศิลาพร กลับดี รายงานความก้าวหน้าของการทำงานของจังหวัดชุมพร มีการดำเนินการจัดตั้ง/ปรับทีมคณะทำงานให้เป็นระบบ และมีบทบาทการทำงานอย่างชัดเจนมากขึ้น การกำหนดในเรื่องการอบรมเรียนการพัฒนาศักยภาพสื่อในเรื่องของขยับงานตามแผนโครงการ การพัฒนาศักยภาพสื่อของจังหวัดชุมพร มีการกำหนดวันไว้แล้วและมีการเปิดรับสมัครผู้ที่สนใจเข้าร่วมไว้บ้างแล้ว ซึ่งจะจัดในวันที่ 20-21 สิงหาคม 2565 มีการอบรมเรื่อง การเขียนข่าว การทำกราฟฟิก การผลิตสื่อเคลื่อนไหว และนักจัดรายการวิทยุ ด้านวิทยากรยังไม่ได้กำหนด แต่ได้วางแผนการทำงานไว้แล้ว

นายอานนท์ มีศรี ชื่นชมทีมจังหวัดชุมพรที่มีทีมทำงานเข้มแข็ง การพัฒนางานสื่อที่หลากหลายแฟลตฟอร์ม เพื่อให้ทุกกลุ่มวัยเข้าถึงได้ และเสริมในการลงพื้นที่ถ้าพื้นที่นั้นมีช่องทางการติดต่อสื่อสาร ให้เอาแพลตฟอร์มของพื้นที่นั้นมาเพื่อที่จะนำมาไว้ในช่องทางการติดต่อของเว็บไซส์สื่อสร้างสุขโดยตรง

**หัวข้อที่ 2** แผนการทำงานพื้นที่ และการร่วมประชุมวันที่ 17 - 18 สิงหาคม 2565 และเตรียมการจัดอบรมพัฒนาศักยภาพ

นายอานนท์ มีศรี การเลือกพื้นที่ตามประเด็น ต้องตั้งนิยามของประเด็นให้ชัดเจน โดยต้องมาหารือกันในวันที่ 17-18 ส.ค.65 พืชร่วมยาง: ชุมพร นครฯ ระนอง นราธิวาส เกษตรกรรมยั่งยืน:ชุมพร และสุราษฎร์ธานี(ไชยา) โดยจะกำหนดการพูดคุย แยกแต่ละประเด็น และทีมงานสื่อทุกจังหวัดก่อน

อาจารย์ไพฑูรย์ ทองสม เสนอให้จัดพัฒนาศักยภาพฯของแต่ละจังหวัด แล้วค่อยกำหนดในเวทีส่วนกลาง(ยกระดับจากพื้นที่)

-กำหนดวันที่ 24-25 กันยายน 2565 ณ เกาะลันตา จังหวัดกระบี่ กำหนดการลงทะเบียนเวลา 13.00 น. เป็นต้นไป

-กลุ่มเป้าหมาย เป็นคณะทำงานและตัวแทนแต่ละประเด็นละ 1 คน และคนพัฒนาศักยภาพมาแล้วในพื้นที่ 3-4 คน (ชุมพร:ผู้แทนประเด็น 1 คน และจากพื้นที่ที่ผ่านการพัฒนาศักยภาพมาแล้ว 3-4 คน) รวมแล้วตั้งเป้าหมายไว้ที่ 40 คน(+-5 คน)

-งบประมาณ มีงบ 50,000 บาท (งบกลาง 160,000 บาท) แยกไว้ 20,000 บาท ในการดูแลแฟลตฟอร์มส่วนกลางสื่อสร้างสุขภาคใต้

-เสนอให้แต่ละประเด็นรับผิดชอบค่าเดินทางของผู้แทนประเด็นแต่ละพื้นที่เอง ส่วนการพัฒนาศักยภาพมาแล้ว 3-4 คน นั้นใช้งบจาก Node สื่อของแต่ละจังหวัด

-สถานที่ให้จัดการเสนอราคาที่พัก ห้องประชุม ที่จังหวัดกระบี่(เกาะลันตา) ใช้จ่ายผ่านงบสนส.ให้ประมาณการ คชจ.แล้วจะโอนให้

-เสริมในเรื่องการขับเคลื่อนงานแต่ละประเด็นเพื่อให้คุณจุรีได้ออกแบบการสื่อสารสาธารณะอย่างไรให้โดนใจ

-การรายงานการขับเคลื่อนพัฒนาฯแต่ละพื้นที่ และทำกำหนดการเพื่อเตรียมการอบรมในวันที่ 24-25 ก.ย. 65

ในที่ประชุมครั้งนี้ได้ข้อสรุปตามข้างต้น และเลิกประชุมเวลา 15.00 น.